80. ΒΑΣΙΛΙΚΟΝ ΔΙΑΤΑΓΜΑ της 25 Ιουν./10 Ιουλ.1957 Περί καταργήσεως του Συμβουλίου Μικρών Κοινωφελών Έργων και λεπτομερειών τινων εφαρμογής του Ν.Δ.3620/1956 περί διοικητικής αποκεντρώσεως. Έχοντες υπ’ όψιν: 1)Τας διατάξεις του άρθρ.14 παρ.1 και 2, του άρθρ.2 παρ.3 και του άρθρ.21 παρ.1 του Ν.Δ. 3620/1956 «περί τροποποιήσεως και συμπληρώσεως των διατάξεων «περί διοικητικής αποκεντρώσεως» και 2)την υπ’ αριθ.289/57 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και Εσωτερικών Υπουργών, απεφασίσαμεν και διατάσσομεν: Άρθρ.1.-Το υπό της παρ.2 του άρθρ.2 του από 17.10/19.11.53 Β.Δ/τος «περί ενοποιήσεως των προγραμμάτων μικρών τοπικών έργων και έργων «Προνοίας-Εργασίας» εις ενιαίον πρόγραμμα «Μικρών Κοινωφελών Έργων» και αποκεντρώσεως της εφαρμογής αυτού», προβλέπομεν παρ’ εκάστη Νομαρχία Συμβούλιον, καταργείται. Άρθρ.2.-1.Ο προγραμματισμός των Μικρών Κοινωφελών Έργων, ως και αι τροποποιήσεις αυτού ενεργούνται υπό του Συμβουλίου του Νομαρχιακού Ταμείου, τη εισηγήσει των υπευθύνων υπηρεσιών του Νομού, ήτοι: α)Της Δ/νσεως Γεωργίας του Νομού, δια τα πάσης φύσεως γεωργικά ή δασικά παραγωγικά έργα ως και δι’ έργα αγροτικής ή δασικής οδοποιϊας. β)Του Νομιάτρου δια τα εξυγιαντικά έργα της Δ/νσεως Υγειονομικής Μηχανικής του Υπουργείου Κοιν.Προνοίας. γ)Της Τεχνικής Υπηρεσίας Δήμων και Κοινοτήτων του Νομού δια τα έργα κοινοτήτων ή οικισμών ως και τα έργα εξυπηρετήσεως της επικοινωνίας αυτών. 2.Η κατανομή κατά κατηγορίας έργων των διατιθεμένων εις εκάστον Νομαρχιακόν Ταμείον πιστώσεων εκ του προϋπολογισμού Δημοσίων Επενδύσεων του Υπουργείου Συντονισμού ενεργείται δι’αποφάσεως του Συμβουλίου του Νομαρχιακού Ταμείου. Άρθρ.3.-Η δια Μικρά Κοινωφελή Έργα χρηματοδότησις εκ των πιστώσεων της, εν παρ.2 του άρθρ.2 του παρόντος, κατανομής, ενεργείται δι’ αποφάσεως του Νομάρχου τη εισηγήσει των υπευθύνων υπηρεσιών του Νομού της παρ.1 του άρθρ.2 του παρόντος. Εις τον Ημέτερον επί του Συντονισμού Υπουργόν ανατίθεμεν την δημοσίευσιν και εκτέλεσιν του παρόντος. 